भारत के तीन बार प्रधानमंत्री रहे और देश के सर्वोच्च सम्मान भारत रत्न से सम्मानित पूर्व प्रधानमंत्री अटल बिहारी वाजपेयी का लंबी बीमारी के बाद गुरुवार को निधन हो गया। वाजपेयी ने 93 साल की उम्र में एम्स में शाम पांच बजकर पांच मिनट पर अंतिम सांस ली। पूर्व प्रधानमंत्री पिछले कई सालों से बीमार चल रहे थे । किडनी में संक्रमण और छाती में संकुचन की वजह से अटल जी को गत 11 जून को एम्स में भर्ती कराया गया था। एम्स में भर्ती वाजपेयी जी की तबीयत बीते शनिवार को ज्यादा बिगड़ गई। जिसके बाद उन्हें लाइफ सपोर्ट सिस्टम पर रखा गया। जिसके बाद गुरूवार शाम को उनका निधन हो गया ।